
Sasa Protectorii. dela Bucureşti 


koy 


O poveste nouă, scurtă . şi. stereotipă, mi-a fost dat să aud în 


cei doi-trei ani din urmă, poveste care se repetă întrun mod îngriji- 


tor, spusă de multe guri aici în Ardeal și-al cărei leit-motiv devine 


„din ce în ce mai supărător... ` 


Cutare, modest cărturar provincial de-al nostru, de pe câmpia: 
Mureșului său din vre-un judeţ dela nord. are o mică afacere ale 
cărei fire duc la Bucureşti, unde un minister oare-care sau un servi- 
Ciu 'respectiv va trebui să: dea hotărârea de ultimă instanță.  Cutare, 
ardelean dela ţară pitit în colţul lui, e copleșit de timiditate când” 
vine vorba de capitala României-Mari, ll, adevărat că o visa demult 
pe. când era în robia ungurească, dar:nu s'a putut duce încă so vadă . 
și din nenorocire nu ştie pe nimeni acolo pe malul Dîmboviţei, care . 
să-l ajute cu lămuriri şi să-i arate în ce chip ar putea să s'aleagă 
cu câştig de cauză. De-aceea, bietul om e îngrijat de interesul lui, în 
minte lucrurile. le vede tot 'mai complicate şi pretutindeni pe unde-şi ` 
plimbă necazul, el e în căutarea unui punct de razim la Bucureşti. ' 
In starea asta de arnărâtă incertitudine, i se întâmplă. de obicei o ` 
agreabilă surpriză.: Cutare, la băi. la Ocna-Sibiului, sau la gara Copșa- 
Mică, între două trenuri, sau întrun. compartiment de .clasa a doua, 
întâlneşte un boier tare cum se cade, bucureştean de fel, pe care nu- 
mai Dumnezeu bunul i l-a adus în: cale ca să-i sară într'ajutor. Este 
domnul lonescu-Călbază, ` sau domnul Aldof Montaureanu, ftâte de 
peste munți şi unul şi altul, gentil, plin de atenţie ‘pentru toți desro-.- 


. biții, cu trecere mare la cei de sus şi cu domiciliul în calea Griviței 


pe mâna stângă+ Cutare, abia s'a dat. în vorbă cu dânsul și degrabă 
și-a inărturisit păsul, convins că şi-a găsit în sfârșit salvatozul să-l 


` ducă la liman. Subt ademenirea norocului neâşteptat, totul se destă- ` 


şură, fireşte, pe cât de repede pe atât de catastrofal pentru nepățitul 
fiu. al. Ardealului, fiindcă domnul Călbază sau domnul Montaureanu, 


„după două ore de volubilă conversaţie se despart cu cinci mii de lei 

"avans din punga lui Cutare și cu făgăduinţa că afacerea se descurcă 
în chipul cel mai fericit. Din clipa despărțirii însă începe tragedia ce- 
tățeanului nostru. Întors acasă la el, acolo în Solnoc-Dobâca, nu mai 
primeşte nici un semn de viaţă. Vai, Sar putea scrie multe pagini 
despre sbuciumul lui, cum a aşteptat săptămâni şi luni de-arândul, 
cum a scris scrisori ticluite frumos, cum n'a primit răspuns și cum, 
călător la Bucureşti după un an de zile, plângându-se cu umilință în 
biroul dela minister, un domn posac i-a spus verde că nici ma auzit 
de numitul și că ar fi bine să nu-şi mai spuie nimănui pățania dacă 
nu vrea să se facă de râsul lumii. Cutare, după amarele constatări e 
profund demoralizat, în sufletul lui se surpă credinţe de: demult, el 
simte un nod în gât de câteori cineva mai amintește de vechiul Re- 
gat, iar convingerile politice i se fixează definitiv în ape regionaliste... 

Povestea, cum ziceam, o auzim din ce în ce mai des aici în anii 
din urmă şi nici nu maş gândi. să trag concluzii din ea, dacă naș 
vedea că mrejile i se întind tot mai tare, lăsând pe-o vastă supra- 
față decepții şi protestare crescândă. Realitatea e că Ardealul sufere 
tot mai mult pe urma apărătorilor lui nechemaţi și interesați de din- 
colo de Predeal, care speculând ataşamentul şi nepriceperea alipiților, 
au ajuns să-și înjghebe un. frumuşel profit de bucătărie din durerile 
lor. De-o vreme încoace aceste figuri caritabile: sau înmulțit şi la ori- 
‘zont se ivește o nouă meserie antipatică, o figură cu aiere de blân- . 
deță și. cu glasul onctuos, care se agită pe toate chestiunile noastre': 
protectorul dela București. ; 

In curând, desigur, şi omul politic, şi sociologul, și romancierul 
'se vor apropia de acest tip recent al societății noastre, cu-o înfăţişare 
multiplă: pe Scara variată a vieţuitoarelor dela deputat până la șef de 
birou, și va ieşi atunci la iveală cât de dificil. și complicat e procesul 
'de normalizare al raporturilor dintre provinciile unite când migăloàsa 
operă e zilnic tulburată de aceste apariți meschine. Pe mine de astă- 
dată mă preocupă însă negustorul din „presa independentă“ a Capi- 
talei, care-a coborât toate problemele Ardealului în căltmara lui și 
subt cuvânt că le apără le exploatează în mod. trivial pentru combi- 
naţi de tarabă. Cetitorii știu, cum dela primele. pagini ale acestei re- 
„viste am crezut că e datoria noastră să le atragem atenţia asupra pe- 
scuitorilor în. tulbure. Știu cu câtă francheță, înfruntând injurii. tică- 
loase: și -calomnii ordinare ne-am pus deacurmezişul honigmanilor şi 
rozentalilor, potentaţi de cerneală cu șleahta lor anonimă, care s'au 
pornit să otrăvească sufletele, afişând un stupid rol de patroni ai tu- 
` turor frământărilor de-aici. Indeletnicirea lor şi-a mărit proporţiile tot 
mai mult în timpul din urmă. In mod inoportun și brutal aceşti oa- 
meni s'au repezit la Ardeal cu-o frenetică 'rapacitate, prinzând cu lo- 
gica lor de cinci minute dintruna toate dorinţele , noastre. Indivizi cu 
pistrui și cu sintaxa ciuruită de gargariseala jargonului au devenit 
peste noapte susținătorii fervenți ai chestiilor locale ardelenești, au 
prins patimă de Alba-lulia și slăbiciune de biserica greco-catolică, au 
expropriat pe seama lor Câmpul Libertăţii al lui Avram lancu, Şaguna 
și Pop de Băsești s'au transformat în patrimoniul lor şi astfel zi cu zi, 

făcându-și loc cu coatele printre rândurile noastre, diverși șloimzoni 
de braţ cu diverși aventurieri de rit răsăritean, au început să se lan- 
seze ca protectorii Ardealului la Bucureşti. Nimeni ma mai încăput 
de dragostea lor, ei vin cu sfaturi şi cu opinii la toate ocaziile. Se 
ştie cum partidul național, cu atitudinea provincialului dela Copşa- 
Mică, a primit acest rușinos protectorat, ducând pe Fagure la masa 
mitropolitului din Blaj şi asvârlind pe onestele plaiuri patriarhale. ale 
publicisticei lui George Barițiu retorica impură a presei de bulevard, 

In timpul din urmă raza de acţiune a celebrilor patroni se lär- 
geşte și ocrotirea lor a început să se întindă și asupra minorităţilor. 
Honigmanii, cum se știe, sunt prin excelenţă umanitarişti și plini de-o 
atavică pasiune pentru drepturile omului. Ei sunt deci astăzi advocaţii 
celor obiiduiţi. Ei apără, ei strigă, ei acuză la fie-ce colț de gazetă, 
ei intervin prin uşa din dos a ministerelor şi ei incasează contrava= 
loarea în lei pentru nobilul lor sbucium. Minoritarii dela noi, din ne- 
ncrocire prea puțin cunâscători ai relațiilor de peste munți, urmând 
și ei pilda conducătorilor partidului național au acceptat protecţia ce 
ji sa oferit și plasează speranţe în ea. "Astăzi ziarele ungureşti repro- 
duc cu mare bucurie cuvinte de apărare din Adevărul şi Lupta, nă- 
dăjduind că au găsit o încurajare pentru greșelile, în organe ce re- 
prezintă opinia publică din ţara românească. 

Aşa, cu ceas cu ceas, strecurându-se prin toate unghiurile se 
țese firul otrăvit furişând rețeaua lui pretutindeni. 

Cetitori cu inimă curată, munciţi de fiorii visului nostru împli- 
nit, priviţi bine. împrejur și obișnuiți-vă cu ideia, că mai răi decât 
columbaca muscă și mai primejdioşi decât podul dela Valea-Largă 
sunt în foarte multe cazuri. . protectorii dela Bucureşti. 


OCTAVIAN GOGA 

Povara 


Precum se 'ncarcă pomii brimâăvara 
De flori, de râs, de-un farmec negrăit, 
Mi-e sufletul azi un pom înflorit. 


Şi tot așa, ca pomii primăvara, 
Cu braţe largi de umbre și de flori 
Oprește sufletu-mi în drum pe trecători, 


Dar mii de flori din bolta pomilor, ca de-o poruncă, 
S'or veșteji 'n curând și vor cădea, 
Cum cade-o fină pulbere de nea. 


Și altele vor rămânea să facă fructe 
lar trecătorii, ca dintr'un isvor, 

S'or îndulci pe rând din bunătatea lor. 
O, câte flori din sufle.ul meu însă 
Nebiruite de vreun vânt norod 

Vor rămânea până'n sfârșit, să lege rod? 
Și dintre câte mâine vor fi poate fructe, 
“Care din ele se vor bucura 

De binecuvântatul dar de-a sătura? 

Ca pomii când îi biruie belșugul 

Şi sub povară ’ncep a se 'ndoi — 

Câte din fructe se vor nimeri 


Să bucure pe cineva, să-l înduicească? 


TEODOR MURĂȘANU 

La moartea „Gazetei Transilvaniei“ 


In al 85-lea an al agitatei sale existențe „Gazeta Transilvaniei“ a 
răposat. Sau, pentrucă vorba aceasta crudă rănește prea tare amorul 
propriu al dlui Mihai Popovici, cel mai recent patron al foaiei dela 
Brașov, vom spune și noi, că „Gazeta Transilvaniei“ și-a încetat apa- 
riția, până când „vremuri mai prielnice“ vor îngădui reînvierea ei. 


Tristul eveniment a fost înregistrat, cu mai multă sau mai puțină 
compătimire, în diferite locuri. După cum era de așteptat, cea mai 
neconsolată voce a fost tot aceea a dlyi lacob Rozenthal, căci „Dimi- 
neafa“ a publicat la locul de onoare, -un înduioşetor necrolog, 
dând la tipar cu acest prilej un cunoscut portret al lui Gheorghe 
Barițiu. (Pentruce nu pe acela, mai puțin cunoscut, al dlui Mihai Po- 
povici?) Incetarea 'din. viaţă a „Gazetei Transilvaniei“, cu toate asigu- 
rările platonice despre o' apropiată reapariţie, pare să fie un îngrijitor 
fenomen al crizei prin care trece astăzi presa românească de pretu- 
tindeni, și care lovește în special în ziarele noastre din Ardeal, mai 
puțin pregătite pentru o îndelungată rezistență comercială. In ultimii 
doui ani, o mulţime. de publicaţii au fost ucise pe rând de neînvinse 
greutăți materiale ; încotro priveşti cu ochii se ridică mormintele lor 
proaspete, şi sub ele odihnesc atâtea încrezătoare începuturi de acti- 
vitate, atâtea speranţe legate de nouile perspective ale României în- 
tregite. imprejurările sunt însă mai puțin prielnice chiar decât aitădată. 
Piedicile se pot număra la tot pasul: scumpetea hârtiei și a tiparului, 
concurența firească a cotidianrlor bucureştene, și, mai cu seamă, o 
oarecare indiferență din partea cititorilor dela oraş, 

Această indiferență, acumulată întro măsură mai mare, a făcut acum 
să se prăbușească şi „cel mai vechiu“ frontispiciu de ziar din Ardeal, 
acela pe care epigonii îl luaseră în antrepriză, înscriind acolo con- 
sacrata formulă de reclamă: „întemeiată de Gheorghe Barițiu, la 1838“. 
Pentru acest special motiv, glasurile de jale au fost pe alocuri mai 
. pătrunzătoare decât de obicei. Ni s'au desfășurat din nou pe dinaintea 
ochilor marile umbre ale trecutului, profund jicnite de dispariția unei 

tribune dela care ele au vorbit altădată. Indârjiţii depozitari ai demni- 
tății ardeleneşti (aceştia mişună prin anumite redacţii din Capitală) 
ne-au lovit cu anatemă pe toţi, pentru. păcatul de a fi lăsat să se 
stingă aici o amintire a luptelor de altădată. Triviala tipăritură care 
era în ultima vreme „Gazeta Transilvaniei“, ar fi trebuit susținută 
adică, și cu orice preț, din puterile noastre unite prin subscripții pu- 
blice, — o iremediabilă rușine națională apasă pe fruntea unui popor 
întreg, care n'a înţeles că e dator să- și rupă şi cea din urmă bucată 
de pâine dela gură, numai și numai să nu se prăpădească un ase- 
menea monument de arheologie, în care d. Mihai Popovici îşi instalase 
grajdurile sale politice. Ba, mai mult decât atât, jalnicii bocitori au 
scos la iveală încă odată stupida formulă a comparaţiei cu epoca apă- 
sărei maghiare; până şi d. N. Batzaria, fostul ministru macedonean din 
guvernul 'Junilor-Turci, ne trece pe dinainte indignata imputare că 
această „Gazetă a Transilvaniei“, care „a putut să reziste“ trei sferturi 
de veac sub unguri, a fost nevoită să încheie istoricul ei sbucium tocmai 
acum, sub stăpânirea românească.. 

Pe noi, acest soi de a tălmăci dispariția „Gazetei Iransilvaniei“ 
nu ne miră. Suntem deprinşi, și încă demult, cu această confuzie, pe 
cate unii doresc cu tot dinadinsul so facă, între rămășițele sufleteşti 
ale unui trecut de luptă, — din cuminecătura căruia ne împărtăşim 
cu toţii, — și mărunții exploatatori porniţi să revendice pe seama ne- 
voilor lor întreagă această moştenire obștească. Dar, nici reproșurile 
lor nu ne: emoţionează. Mărturisim, aşa, cu toată liniştea necesară, că 
nu găsim motive binecuvântate să deplângem odihna veşnică a unei 
supărătoare profanări. „Gazeta Transilvaniei“ nu mai reprezenta o no- 
bilă tradiţie, ci o simplă firmă. Pe cea dintâi am fi respectat-c, pră- 
bușirea ei ne-ar fi durut. Pe cea de-a doua, am judecat-o exclusiv 
după 'marfa: pe care se pricepeau s'o desfacă acolo, succesorii. Și marfa 
aceasta era: de foarte, foarte, proastă calitate. Insalubră chiar... | 

* F ko 

Intâmplarea „Gazetei Transilvaniei“ ifuate însă, întro carac- 
teristică miniatură, tot procesu] de tristă evoluție al unei tabere po- 
litice. E tot atâta legătură între gazetăria dlui Gheorghe ` Barițiu și ne- 
cuviințele cari se săvârşeau în cinstita sa casă, câtă poate să fie între 
cuvântările ținute pe Câmpia . libertăţii, la 1848, şi insipidele expozeuri 
contimporane ate dlui Iuliu Maniu. Şi de- -oparte şi de cealaltă, aceeaș 
încercare de acaparare a zeilor noștri familiari, — a larilor şi a pena- 
filor noştri, — sortită prin însuş ridicolul ei la un inexorabil faliment. 

„Gazeta Transilvaniei“ a tăcut începutul. Ruşinosul ei deces e doaro 
prevestire. Un preludiu. O prefaţă. 

Nuniele: bătrânului ziar dela Braşov răscolește, fără doar și poate, 
un roi îmbelșugat de aduceri aminte. Frământările politice “din ulti- 

"mele trei sferturi de veac ale românilor ardeleni màu cunoscut, din 
nefericire, arena largă, liberă, care permite desfăşurarea nestânjenită -a 
forţelor încleştate în luptă. După mișcarea revoluționară din 1848, — 

restrânsă în cele din urmă şi ea în cuibul ocrotitor al Munţilor Apu- 
seni, — rezistența conștiinței de neam wa avut alt punct de sprijin: 
decât săracele cetățui intelectuale de acasă, singurele posibilități de 
afirmare a unităţii de rasă. „Gazeta Transilvaniei“ a îndeplinit de-alun- 
gul unei epoci de opresiune întunecată și în mijlocul unei societăți 
cu orizonturi coborâte, rolul acesta de tălmaci al unor credințe orga- 
nice. A cunoscut astfel, în decursul atâtor ani, vremuri de învolburată . 
îndrăsneală şi vremuri de demnă prudență. Dar, fie că înfățișa ca pe 
timpul lui Gheorghe Barițiu un elan vijelios de răsboire îndârjită, fie 
că încerca: să documenteze avantajele politicei de pasivitate prin pana 
meticuloasă a lui lacob Murăşanu, paginele modeste ale „Gazetei Tran- 
silvaniei“ fluturau la câțiva pași de granița dela Predeal, ca steagul 
unor nădejdi tăinuite. | i | 

Odată cu isbucnirea răsboiului, la 1914, steagul acesta. a fost 
nevoit să se închine. Pe când conducătorii partidului național se . 
socoteau siliți să facă în Camera dela Budapesta cunoscutele decla- . 
rații de loialitate, la „Gazeta Transilvaniei“ se înstăpâneau în. voie 
renegaţii noştri, aruncând o ploaie de insulte asupra României și gu- 
durându-se în toată degradarea linguşirei ia picioarele vrăjmașilor. In 
vreme ce floarea populației românești 'sângera în câmpiile Galiției şi 
pe stâncile Italiei, acasă, deea rezistenţei naționale rămăsese fără apă- 
rare. Toate glasurile amuţiseră. Cei mai slabi de înger îngăimau falșe 
mărturisiri de credinţă, cei mai abili reușeau să tacă. lar cei cari:nu puteau 
ucide în pieptul lor nevoia de a striga în fața lumei marea dorință a 
sângelui lor, trecuseră frontiera. Nădejdile înăbuşite ale Ardealului 
înmormântat în tăcere isbucneau, la Bucureşti, prin rostul acestor „tră- 
dători“ ai patriei maghiare; dincoace de Carpaţi însă, cârmacii lăsa- 
seră pânzele în voia furtunii. Comitetul naţional, cât rămăsese, își 
plecase capul în fața sabiei amenințătoare. lar în „Gazeta 7ransilva- 
piei“ nu mai era decât o strălucită amintire târâtă în noroi... 


* 
* * 


Au venit însă zilele de frenezie ale biruinței mult aşteptate. Par- 
tidul național, subt ocrotirea armatelor române, a ridicat din nou 
capul. Cuvântul care înghețase de groază pe buzele tuturor era trâm- 
bițat acum cu putere pretutindeni. A reapărut deci și „Gazeta Transil- 
vaniei“, ca deșteptată dintr'un vis urât. Dar, din nenorocire, în scurtă 
vreme, în aceleaş coloane pe care le dezonorase cu câţiva ani înainte 
slugile contelui Tisza, şi-a făcut apariția buruiana rea a urei și a ca- 
lomniei. Locul, se vede, fusese prea mult înveninat... Incă odată, se 
săvârşea o falşificare. Un nume cinstit acoperea o faptă rea. 

Nimic nu mai reamintea aci onestitatea de altădată. „Gazeta 
Transilvaniei“ se transformase într'o antipatică fițuică de scandal, 
stridentă, veninoasă şi bârfitoare, ca o mahalagioaică înăcrită. Prin- 
trun ciudat joc al împrejurărilor, în foaia dela Brașov şi-a găsit re- 
fugiul ei cel mai zgomotos cunoscuta campanie a regionaliștilor noştri. 
invective împotriva „ciocoilor“, asmuţări asupra „regăţenilor“, rățoieli 

împotriva „camarilei regale, voate înjuriile şi toate insultele, pe cari 
le cunoșteam din „Putria“ dela Cluj, erau transpuse în tonul cel mai 
vulgar şi cel mai respingător. Pusă în slujba unor meschine rancune 
de partid, despuiată de orice scrupul stilistic, risipind în jurul ei o 
fiere de cea .mai ordinară calitate, „Gazeta Transilvaniei“ ajunsese un 
canal de scurgere al tuturor ocărilor cari se adăpostesc deobicei prin 
obscurele pamflete provinciale, unde mărimile locale se întrec în a se 
înjura ca la ușa cortului. 

In urma decesului acestei publicaţii indezirabile suntem provocaţi 
să lăcrimăm, cu inima îndoliată de remușcări. Pentru această mutilată 
faţadă am fi fost datori să sărim în ajutor. Şi trebuie să ne frângem 
mâinile de disperare, să ne ascundem obrazul, rușinați, că am lăsat 
să se prăpădească o asemenea uzurpare a trecutului, 

Nici nu ne gândim la așa ceva. Dimpotrivă. Preferăm să căutăm 

„Gazeta Transilvaniei“ de altădată prin rafturile prăfuite ale biblioteci- 
lor, decât să-i auzim zilnic, sau chiar de două ori pe săptămână, 
ciorovăiala ei degradantă de suburbie. E mai bine aşa. Relicvele se 
simt mai bine la muzeu. Din sulița unui drapel nu se poate ciopli 
un retevei electoral.: Prin urmare, nu vom depune nicio coroană pe 
proaspătul mormânt. Răsfoim numai, colecția „Gazetei Transilvaniei“ 
pe ultimii doi ani, şi suntem tot mai convinşi că avem motive să ne 
arătăm satisfăcuți: o confuzie a fost suprimată. 

D. Mihai Popovici, care nutrește încă ambiția de a fi proprietar 
de gazetă în Șchei, îegăduiește să „reorganizeze“ în curând „Gazeta 

„Transilvaniei“. N'are decât s'o facă. Democraţia română așteaptă cu 
nerăbdare. Dar, să facă acest gest de pietate, — și să-i schimbe titlul.. 


ALEXANDRU HODOŞ | 

Adevăratul motiv 


— Din memoriile unui fost prefect — 


„Voi prieteni, credeţi, că eu sunt în așteptarea căderii guvernului. Vă 
gândiţi la clipa, când o să-mi strângeți mâna, să-mi spuneţi dorinţele 
de bine şi să-mi strigați prin rostul oratorului ales de voi: 

— Trăiască omul dreptăţii, iubitul nostru prefect, podoaba democra- 
tiei române, și celelalte. 

$i, — apoi.. 

Vă înşelaţi. Fi mo să mai fiu prefect nici-odată. 

N'o să mai organizez serbări şi alegeri, mo să mai rezolv acte şi 
wo să mai conduc alimentarea judeţului. N'o să mai ascult laudele oa- 
menilor și hula tor. 

Vă mai aduceţi aminte, cum mi-am înaintat atunci demisia şi cum 
ați înjurat voi guvernul, care a trântit, în urma unor denunțuri mize- 
rabile, pe „cel mai minunat“ prefect... 

“Cum am ajuns eu la această titulatură? Ştiţi, la adunarea națio- 
nală din Valea-largă... După minunatele vorbiri ale oratorilor s'a încins 
o horă straşnică, țărănească, Eu priveam costumele frumoase ale țăran- 
celor, şi jocul lor, dar ştii... gândurile îmi sburau aiurea. Pare-mi-se... 
ia reforma agrară. 


De-odată un prieten, apropiindu-se de mine mi-a şoptt la ureche, 
că trebue să intru și eu în joc. Mi-a și arătat o nevastă frumoasă. 

L'am refuzat. 

— Nu-mi plac astfel de gesturi, — i-am zis. — Nu prea este 
multă sinceritate în ele. Le-au mai făcut şi alții, sunt prea banale. 

Prietenul nu s'a lăsat. 


— Ştii, sunt anumite forme, noi suntem tioar democrați, ce Doamne 
sfinte? Poporului i-ar plăcea nespus... 
Am cedat. După mine subpretectul, primnotarul județean, pro- 
curorul, revizorul școlar și cu un cuvânt.. toate notabilităţile democratice. 

Cum învârtiam pe nevastă la stânga şi la dreapta, auziam con~- 
„vorbirea unui funcționar judeţean mai bătrân cu câți va țărani ce-l 
ascultau cu gura căscată: 

— Vedeţi pe Domnul ăsta? E măria sa, d-l prefect... Nu se 
rușinează să joace cu o țărancă... O, ce mai om minunat! O, ce suflet 
de român! 

Apoi cât îl lua gura: 

— “Trăiască domnul prefeeect! 

li acompaniase toată lumea, iar eu roșind, învârtiam pe nevastă 
să se prăpădească lumea. 

In ziua următoare stau de vorbă cu subprefectul, un democrat 
„Sui generis.“ 

— Ştii, d-le prefect, — îmi zicea învârtindu-și monoclul în mâna 
stângă, — că noi am făcut ieri un gest minunat? Țăranii suntpîn- 
cântați până la delir... A fost un gest aristocratic... Şi „Louis“ al 
patrusprezecelea a făcut-o odată asta.. 

l-am răspuns cu un zâmbet și... am trecut la alte poveşti. 

In viaţa mea de prefect am avut şi clipe fericite. Odată au sosit 
câte-va vagoane de grâu de toamnă, pentru însămănțare, pe seama ju- 
deţului. Atunci am chemat pe șeful alimentaţiei, i-am spus îmbucură- 
toarea veste și Pam rugat să se îngrijească de împărţirea dreaptă a 
grâului. Nici un țăran din judeţ să nu rămână cu pământul nesemănat 
din cauza'lipsei de sămânță.. 

EI, nu știa cum să-şi exprime bucuria, că lam încredințat tocmai 
pe el cu afacerea asta delicată. 

De ce Pam încredințat tocmai pe el? E fiul unui moșier din 
judeţ, credeam că cunoaşte referințele județului și ştie unde să în- 
tindă ajutorul. 

Ah! câte-odată mă gândiam la fericirea țăranilor. Cum îşi vor 
semăna ei tot petecuţul de pământ și cum va fi în anul următor bel- 
șug la toată casa! 

La începutul lui Decemvrie şeful alimentației mi-a raportat, că 
a împărțit tot grâul de sămânță și nici un petec de pământ n'a rămas 
nesemănat. 

l-am mulțumit cum am ştiut mai bine, punându-i în vedere, 
veşnica mea recunoştință.. Ştiţi, e mare lucru veșnica recunoştinţă a 
unui prefect... 

La sărbătorile Crăciunului mi-am luat un scurt concediu. Mam 
- dus să revăd pe iubita mea mamă, care îşi așteaptă și doreşte fe- 
ciorul colo în colțul apus al Ardealului, Mam îmbulzit cum am putut 
întrun vagon de clasa doua şi am ajuns cumva pe coridor, lângă un 
țăran din judeţ. 

Cum eu după îmbrăcăminte sunt cam democrat, el ma luat drept 
un învățator și... a dat în vorbă cu mine. M'a întrebat: cum cerce- 
tează copiii şcoala? 

l-am spus; şi-apoi Pam întrebat şi eu: cum și-a isprăvit sămănă- 
turile de toamnă? 

Mi-a spus şi el. 

— Nam semănat nimic, dle învățător. Am şi eu un biet petic de 
pământ, ca de două ai dar n'am avut un grăunte de grâu. Când 
am auzit că a sosit la județ grâu de sămânță pe seama oamenilor 
săraci, mi-am căpătat un plug și lam arat. Mi-am făcut apoi rând de 
bani şi m'am dus la oraș. Cu chiu cu vai am găsit „elementația“ Și am 
vorbit tocmai cu măria-sa, cu dl șef. Dar au fost toate în pustiu! Ori- 
cât mam rugat, aproape plângând. el îşi răsucia mustața și mă pri- 
vea mânios. 

— Nu este, bade... Sa gătat... 

— Apoi dacă s'a gătat, ce să-i faci? — mi-am zis, am oftat şi 
mi-am văzut de drum... 

— Apoi bade, — am zis apoi, așa, ca să zic și eu ceva, — ju- 
dețul e mare și oamenii mulți. Te-ai dus poate, prea târziu. 

Omul meu stătu câtva timp ca dus pe gânduri. 

„=— Așa ar fi să fie, dle învăţător... Dar... alta-i buba. La o 
săptămână după întâmplarea asta mergeam pe drumul țării, către satul 
vecin. Şi cum mergeam gândindu-mă la răutățile acestei "lumi, ma ajuns 
de-odată un car încărcat cu saci. 


— Ai fost la moară, om bun? — am întrebat pe omul care 
mâna boii. 
— Nu, — îmi răspunse oprind carul, — viu dela oraș. 


— Şi ce duci în saci? 

— Grâu, om bun! 

— De unde? 

— Dela măria sa, domnul şef de „elementație!“ 

Nu-mi credeam urechilor. Am stat ca un minut-două cu capul 
în pământ, apoi lam întrebat iar: 

— Şi unde-l duci? 


— La tatăl dumisale! Am mai dus patru care până acum. 

Ce să-ți mai spun, die învățător? Nu-ţi mai spun n mic. 

Omul meu a mai oftat una și. . am oftat şi eu. 

— Ei dle învățător, — reluă aprinzându- şi luleaua, — dacă ar 
şti domnul prefect, ştiu că nu sar întâmpla astfel de lucru 21... Am 
auzit, că avem un prefect minunat, dar, ce folos,... el nu știe nimic. 

Ințelegeţi prieteni, nu ştiam ce să-i zic. 

— Fericit om, gândiam. El are o credință. Ei crede sărmanul.. 
în mine!.. 

Imi venia să-l sărut și să-l strâng în brațe... Dar veni conduc- 
torul, îl află cu bilet de clasa a treia şi cum trenul tocmai se opri la 
“o gară, îl mută în alt vagon. 

Aş fi putut să împiedic lucrul acesta! Să spun conductorului cine 
sunt, ori... să plătesc diferența... Dar, nu voiam să mă cunoască. 

Bietul om, avea o kia la ce să și-o pe 


In timpul socati am fost mereu trist, Când rămâneam sin- 
gur, mi-se părea că aud un glas de ţăran: 
— Dacar şti domnul prefect... 

Intors la slujbă, am pornit cercetare. "Țăranul avusese ala da Am 
. chemat „ad audiendum verbum“ pe şeful alimentaţiei, care... ma 
lămurit pe deplin. 

Făcuse târg cu tatăl-său să-i dea patru-zeci de saci de grâu de 
toamnă în schimb pentru grâu de primăvară... Aşa, apoi, vor fi asigu- 
rate în bună parte și însămânţările de primăvară ale județului. Sub- . 
prefectul îl lăudase 'chiar pentru prevederile lui, iar pe mine m'a asi- 
gurat, că șeful alimentaţiei e un specialist, o adevărată „capacitate 
agricolă.“ 

Am pus „ad acta“ întreg dosarul, ba am şi mulțumit șefului ali- 
mentaţiei pentru grija ce o poartă intereselor agricole ale județului. 

In tribunalul conștiinței mele se făcea însă o revizuire a proce- 
sului, de câte-ori rămâneam singur. Auziam mereu pledoaria nevăzu- 
tului procuror: 

— De ce n'a făcut dl șef al alimentaţiei schimbul cu tatăl său 
numai după-ce ar fi dat și acestui biet om un sac de grâu? De ce 
nu i-a dat un sac de grâu, iar tatălui său să-i fi trimis numai trei- 
zeci şi nouă? Grâul de toamnă este doar mai rodnic,... de ce nu sa 
împărţit țăranilor spre însămânţare? 

Şi câte altele. 

Imi pierdusem dela o vreme și pofta de mâncare. 

Intro noapte m'am visat cu țăranul meu, care stă cu capul descope- 
rit înaintea mea şi îmi zicea aprinzându-și luieaua: 

— Ei, d-le învăţător,... dacă ar şti domnul prefect... 

Omule, — am strigat încleştând pumnii, — nu-mi mai tocà 
atâtea... Domnul prefect știe,.... eu sunt domnul prefect..... | 

Și m'am trezit. 

Am aprins lampa, am luat o „coală de hârtie și mi-am scris... 
demisa. Apoi m'am culcat iar și am tras un pui de somn până la 
ziua albă. 

Dela minister am primit trei telegrame, în cari se cerea revoca- 
rea demisiei. Le-am răspuns și eu, tot în trei telegrame, un răspuns 
scurt, de-un Singur cuvânt: 

„lrevocabil“. 

Denisa mea, unii o socoteau ca pe-o satisfacție pentru şeful 
alimentației „bănuit pe nedrept“, iar alții ca pe-o manoperă a unor 
pizmași. Voi prieteni, când veți citi aceste şire veți cunoaşte adevă- 
ratul motiv şi veți pricepe, că eu nu voi mai fi niciodată prefect. 


Nici-odată !“ 
SEPTIMIU POPA 

Corurile bănăţene 


Banatul a trăit săptămâna trecută zile frumoase de sărbă- 
toare naţională, deşi decretul-lege care reglementează acest soiu de 
sărbători nu înregistrează la această dată, niciuna. O descălecare dela 
„soare-răsare,“ spre sincera bucurie a tuturor românilor de bine, a 
avut darul să. spulbere cea mai stăruitoare legendă actuală, desmin- 
tind în accente viguroase întreg temeiul învrăjbirei sufleteşti dintre 
frați, întreținută cu atâta risipă de energii. Descălecarea — ca să în- 
trebuinţăm termenul uzitat — a făcut-o maestrul Chiriac cu vestitul 
său cor diri Bucureşti, întorcând vizita bănăţenilor, cari după cum se 
știe, au contribuit cu numeroasele lor coruri așa de mult la succesul 
etnografic şi artistic al expoziției dela 1906. 

Românii bănățeni au înțeles gestul dlui Chiriac şi turneul socie- 
tății „Carmen“ a luat proporțiile unei satisfacţii generale, cum dela în- 
trarea armatei române în Banat nu sa mai văzut. De- alungul drumului 
parcurs de cântăreții Capitalei s'au înșiruit mii de țărani, așteptându- -i 
cu brațele încărcate de florile câmpului și florile inimii, tălmăcite prin 
falnice coruri. La Bocșa au fost întâmpinați de trei coruri de ţărani 
la Reciţa de șapte, și aşa înainte. Nu ştim, dacă d. Chiriac a avut 
vreodată parte de asemenea manifestații. "Ceace știm este, că Banatul 
nu a primit încă pe nimenea cu atâta dragoste și fast. Gradul de 
emotie, deoparte și de alta, îl dovedește îndeajuns faptul că, bucu- 
reșteni şi bănăţeni, deopotrivă de vioi în mişcări ca şi la minte, vă- 
zându-se față în față nu erau în stare să-și vorbească ; emoția le tă- 
iase graiul. Din puţinul ce a spus d. Chiriac doar atât am putut des- 
prinde, vorbele: „nu de geaba am spus coriștilor mei ca, mergând în 
Banat, să se pregătească ca pentru Paris“... Că aşa sau și pregătit 
ne-o ilustrează faptul că printre corişti era şi primul bas al Operei 

din Bucureşti, d-l G. Folescu, cântând cu acelaș entuziasm la Timi- 
șoara ca și sătenilor din Cacova. ' 

Nu cunoaştem temeiul îndrăzneței afirmațiuni a maestrului Chi- 
riac, comparând Banatul cu... Parisul. O înregistrăm însă cu o oarecare 
satisfacție alături de numeroasele critici prea puțin favorabile ale al- 
tora — oameni mai puțin muzicali — de pela Cluj $i aiurea, cari nu 
scapă nici o ocazie de a ne numi „comegianți“, buni de paradă, dar 
cu sentimente „naționale“ cam slabe. Aceştia susțin că am fi un fel 
de... italieni cari veşnic cântă, dar fără să recunoască, că întocmai ca 
şi în Italia, civilizaţia noastră, ceva mai avansată, se datorește în parte 
şi acestui gen de artă. Aceste aprecieri extremiste ne îndeamnă să ne 
ocupăm puţin de corurile noastre sătești, atât de armonizate cu nece- 
sitățile de viaţă ale romamior din Banat. 


* 
* * 


Despre cântec se zice că ar fi de aceiaşi vechime cu omul. In- 
tâmplările vieţii, și bune şi rele, au făcut și pe omul primitiv să-şi 
exprime în această formă dispoziţia sufletească. Cu deosebire, cântarea 
a jucat un mare rol în viaţa poporului român, deoarece robia politică 
îndelungată a făcut din aceasta un refugiu sufletesc, întocmai cum 
codrul cu care românul se înfrăţise din cauza năvărilor armate îi 
servea de refugiu fizic. 

Dar cântarea individuală nu are vre-o înrâurie socială. Aceasta 
începe abia cu cântarea armonică, aşa cum'o vedem azi răspândită în 
Banat şi de pe urma căreia a rezultat o adevărată emancipare culturală. 

ea mai imediată și de valoare importanță a corurilor este răs- 
pândirea scrisului şi cetitului. in cronica corului din Lugoj cetim că 
lugojenii încă pela 1842 au învăţat să cânte pe note, ceace nu se 
poate fără să ştii carte. Deodată cu scrisul se iveşte dorul de cetit, 
se înființează biblioteci, iar desele reuniri ale corului reclamă casă 
culturală. Paralel cu cântarea naşte şi textul, pentru-că a fi corist în- 
seamnă a fi artist diletant. De pe urma "corului prefită şi poezia, 
deorece deviza mai tuturor corurilor este originală, ruptă de- -adreptul 
din inima celor ce se reunesc în cor. Citez la întâmplare „mottos!“ 
corului din Reciţa înființat la 1873: 


„Ferul cald, oţelul rece 
Rupţi de trudă l-am tocit, 
Unul am lucrat ca zece 
Până limpul a sosit 

Să cântăm cu voe bună 
Doina noastră cea străbună!“ 


Şi aşa, corurile își întind firele lor ca un paiangen în toate ma- 
nifestările “culturale ale satelor noastre bănăţene. 

Un popor mai avansat culturaliceşte este mai matur şi politicește. 
Armonia vocilor dă naștere armoniei sufletelor care, la rândul ei in- 

spiră armonia socială şi solidaritatea națională. O frumoasă dovadă 
-despre aceasta ne ofere alegerile în Banat. Toţi candidaţii de depu- 
taţi sunt primiţi cu coruri și fanfare. Explicaţia e simplă: toți sunt 
români. Votul însă... e altă socoteală. Nu mai puțin și vizita bucu- 
reştenilor din săptămâna trecută ne arată ce frumos se împacă laolaltă 
interesele sufletești: ale românilor de pretutindeni. 

Dar rolul naţional al corurilor nu se restrânge numai la hotarele 
țării. Ceeace există în Banatul românesc se face tocmai și în Banatul 
înstrăinat. Varietatea regimurilor politice, din trecut și acum, pentru 
aceste produse nu a reuşit încă să inventeze prohibiţieuni. Singură 
cântecul nu se lasă vămuit de legi izvorâte 'din concepție omenească 
şi, nestingherit de nimeni îşi urmează calea lui firească, plutind pe 
aripele vântului și valurile râurilor. 


* 
* + 


In Banat, unde numărul corurilor sătești pela 1900 ajunsese la 
frumosul număr de 120, acestea sau adeverit ca cel mai excelent 
mijloc pentru ajungerea scopurilor de mai sus. Primele începuturi de 
mișcare în aceasta direcție apar în Lugoj pela anul 1840, întâi ca 
societate corală bisericească. De- atunci până astăzi, Lugojul a rămas 
osia întregei mișcări. 

La scurt timp după înjghebarea corului bisericesc apare și teat- 
rul. Primele piese s'au jucat în Lugoj în anii 1850—51 în folosul or- 
fanilor și văduvelor din 1848, trimițându-se importante sume comi- 
tetului din Braşov. 

Venirea maestrului loan Vidu la Lugoj la 1888 însemnează un mare 
progres în mișcarea corală și muzicală a Banatului. La 1890 corul 
lugojenilor se transformă în cort mixt, cu femei şi copii, o schimbare 
din cele mai importante, deorece ea tinde și la omanciparea culturală 
a femeii, iar în copii sădind interesul şi dragostea față de cântec, 
încă de mici. - 

Dar cântarea cu adevărat naţională începe abia cu concertul co- 
rului Muzicescu dela lași ținut în Lugoj care, prin cântările poporale 
ce a cântat a revoluționat spiritele lugojenilor, şi care este în plină 
înflorire și astăzi. Prin anii 1900-1905 i-se ataşează și muzica instru- 
mentală: fanfarele. 

Activitatea lugoienilor a fost curând imitată și de românii dela 
sate. La 1882, serbându- -şi corul plugarilor din Chizătău jubileul de 
25 ani, participă la serbare nu mai puțin de 14 coruri sătești, ceace 
înseamnă că aproape toate comunele din apropierea Lugojului aveau 
cor, căci vitregia vremurilor de-atunci nu permitea să vie coruri din 
începărtări mai mari. 

Răspândirea atât de iute a corurilor se datorește în primul rând 
maestrului loan Vidu care, în afară de armonizarea frumoaselor cân- 
tări poporale îndeobște cunoscute, s'a afirmat și ca un excelent orga- 
nizator. După înființarea corului mixt turneele prin Banat se țineau lanţ, 
iar în Lugoj sa organizat an de an câte un curs pentru pregătirea 

de dirigenți de cor, la care participau 5-10 ţărani. Unii din aceștia au 
ajuns. mai târziu să fie cunoscuţi de întreg Banatul, având chiar come 
poziții proprii. Nu mai vorbim de frumoasele rezultate obișnuite de 
unii intelectuali, mai tineri ca d. Vidu, cum e losif Vebrean, fost în- 
vățător în Reciţa şi alții. 

Cu asemenea mijloace sa plămădit starea culturală a Banatului 
de azi, cu care cu drept cuvânt ne putem mândri. Numai cine a vă- 
zut palatul cultural din Coşteni — din nefericire astăzi sârbesc — cel din 
Mercina sau primirea profesorului francez de Martonne, a generalului 
Berthelot, ori a excursioniştilor italieni de-acum doi ani la Oraviţa, 
abia acela îşi poate da seama de grandioasele perspectivec ulturale 
ce se pot realiza prin corurile noastre bănăţene. 


* 
* x 


Invierea noastră națională a influințat și în bine și în rău această 
mult promițătoare mişcare. Partea bună este, că anul trecut a luat 
ființă „Asociația corurilor și fanfarelor din Banat“ cu sediul în Lugoj, 
cu scopul ca, respirând din plin plămân aerul libertății naționale să 
se intensifice și mai mult mișcarea, dându-i-se și o conducere unitară. 
Acest. eveniment este foarte important din punct de vedere al presti- 
giului românesc, deorece abia la o săptămână a urmat o organizare 
analoagă a minorităților la Braşov. 

Tot viața națională a introdus o nuanță ce nu cadrează câtuși 
de puţin cu armoniâ vocilor şi cu atât mai puțin cu armonia sufle- 
tească și socială, sau cu solidaritatea națională. Uhii politiciani au dat 
acestei meniri a corurilor o interpretare electorală. De doi ani în- 
coace avem corul „Alexandru Vaida-Voevod“ și „Alexandru Constan- 
tinescu“, cari au găsit de cuviință să dea unei munci, prin excelență 
anonimă, un nume. 

Avem toată încrederea însă, că admirabilii noștri țărani vor şti 
să se scurteze de asemenea contribuții nedorite, și-și vor urma înainte , 
drumul lor drept, stând mereu în „îruncea“ progresului. 


P. NEMOIANU 

A fi sau a nui... 

A murit fără de veste. Am fost prieteni buni în tinereţe, — dar 
mai târziu viața ne-a despărțit, și de mult acù nu mai eram unul pen- 
tru altul decât două nume și un mănunchiu de amintiri... Adică vor- 
besc pentru mine, căci nu ştiu şi nu pot spune dacă același aduceri 
aminte mai stăruiau și în sufletul lui, ca într'al meu. . 

Intâlnindu-l din când în când pe stradă, la vro grădină, în vro sală 
de spectacol, pe calea Victoriei sau în parcul dela Sinaia, ne salutam 
cu indiferență, schimbam uneori câteva vorbe despre vreme, despre 
evenimentul politic la ordinea zilei, — dar nimic din ceea ce ne spu- 
neam nu mai reamintea intimitatea de odinioară a vieţii noastre. Şi 
în totdeauna mi-a făcut impresia, că el o uitase. 

. Locuiam, și am stat mai mulți ani, în aceiaşi odaie; nedes- 
părțiți aproape toată ziua; urmam aceleași cursuri la aceeași facultate, 
şi ceasurile libere ni le petreceam la aceeaşi cafenea, mai adesea în 
jurul aceluiaș biliard, la aceeaşi partidă. Mâncam la acelaş birt, și 
plăteam după cum aveam unul sau altul bani, fără a ţine vro so- 
coteală între noi. Realizasem un comunism ideal în doi, și ne simțeam . 
foarte bine, fără expansiuni de prietenie, pururea calmi, ca şi când 
viaţa ce duceam ar fi fost cea mai firească, dela sine înţeleasă. Râ- 
deam de aceleași ridicole și deplângeam același prostii omenești. Râ- 
deam fără prea “multă răutate şi deplângeam fără prea multă mâhnire. 

Seara, mai adesea, citeam împreună broşuri anarhiste. Teoriile 
libertare au avut și vor avea în totdeauna un “farmec deosebit pentru 
închipuirile tinere. O societate funcționând fără constrâgeri, prin ar- 
monia' îndemnurilor. curate și nobile ale fiecăruia, — acea „aurea aetas“ 
de care spune poetul, — „quae vindice nullo, sponte sua, sine lege, 
fidem rectumque colebat“, — în care „poena metusque aberant, nec. 
` verba minacia fixo aere legebantur“, — ce vis! ... Un vis imposibil, 

fireşte, cel puțin pentru multe veacuri încă de aci înainte. Dar tine- 
reței îi place așa de mult să viseze ! . 

Ale noastre visuri erau nevinovate cu totul. Firi blânde, deși por- 
nite spre ironie, uram și osândeam „propaganda prin fapt“ ca ori ce 
act de autoritate arbitrară, voluntară, prin urmare ca tot ce putea fi, 
pentru noi, mai anti- anarhist, mai contrar părerilor și înaltelor teorii 
libertare. Ce mai rămânea, după toate acestea, din anarhismul nostru? 
O vagă încropire, o confuzie de... deziderate, să le zicem. De sigur. 
Dar nu despre aceasta vream să amintesc. 


De ceea ce mi-am adus aminte, e comunitatea acea deplină de 
gândiri şi simțiri ce mă lega de prietenul meu. Cum eram una în toate, 
— cum era de ajuns ca unul să se uite în ochii celuilalt pentru ca să 
rostim în noi înșine aceeași judecată, să izbucnim în acelaș râs sau 
să schițăm același zâmbet cu acelaşi înţeles... 

Şi pe urmă, am isprăvit studiile, — adică le-a isprăvit el, pentru 
că eu am rămas până în ziua de azi cu ele tot neisprăvite,— și acesta a 
fost cel dintâi lucru ce ne-a diferențiat. A fost numit în provincie, a 
plecat... Ne-am pierdut din vedere. A ne scrie, nu intra în-felul nostru 
de a înțelege raporturile dintre oameni, — noi cari suprimaserăm ori-ce 
formalitate de convenire sau conveniență socială, şi în totdeauna, când 
aveam treabă unul întro parte și altul în alta, ne despărțeam, în mij- 
locul stradei, fără a ne zice unul altuia o vorbă și fără a schița vre-un 
gest de salutare. 

Ani au trecut fără să mai știm unul de altul. Şi când ne-am re- 
văzut, din întâmplare, — târziu, după ce, în urma unei căsătorii bo- 
gate ce a făcut, el se stabilise ca avocat în Capitală — mam mai 
trecut unul alături de altul, deşi lucruri de seamă n'aveam si ne spu- 
nem, ci... ne-am salutat, fără să ne oprim. 

Salutul acesta a fost consfințirea rupturei de veci, — - deşi nici- 
odată nu ne-am explicat-o, nici între noi, nici fie-care lui însuşi, Eu 
cel puţin nu. 

Şi totuși... 

Îmi zic acuma, când primesc știrea morții lui neașteptate, că fără 
îndoială acest om, pe care l-am întâlnit în anii din urmă rece, distrat, 
cu gândul într'aiurea, nu mai era acelaş, pe care-l cunoscusem cu două- 
zeci de ani în urmă. 

Nu, hotărât nu mai era acelaș. Tânărul cu care împărțisem, odi- 
nioară, o odăiță întrun fund de curte în strada Fântânii, nu mai exista 
de mult; — bărbosul pe care-l întâlnisem peste atâţia ani nu mai 
“păstra decât o asemănare fizică oarecare cu acela, — dar, era altul, 

Tânărul acela murise mai de mult. Ce l-o fi ucis? Ce otrăvuri 
subtile, nebănuite, i-or îi topit ființa încetul cu încetul, lăsând să 
crească alături, pe măsura dispariţiei sufletului celui mai vechiu, un 
altul nou, deosebit şi T de acela?... lată ce aş vrea acuma să 
cunosc, să pot cerceta.. 

Dar eu însumi, cercetând ` bine, mai sunt oare acelaș? Dacă el 
mi-a părut mie altul, nu i-oi fi părut şi eu lui tot aşa? Și nu sunt 
cu adevărat altul decât cel ce eram aci douăzeci sau treizeci de ani? 
— lată ce poate mi-ar fi mai ușor să cercetez, să.caut a cunoaşte. 

Altul! Și dacă acuma nu mai sânt acelaş care eram atuncea, de 
ce ținerea aceasta setoasă la viață, de ce groaza de moarte, când 
tot numai o prefacere e care ne așteaptă?... Si fii! Să exişti! $i 
ce-ţi spune că nu ești, că nu exiști, de-apururi, numai cât sub altă 
formă?... Aducerea aminte? Dar câte mai uitat din viața ta, chiar 
în forma aceasta, — și nu sânt: oare unii cărora le licăreşte încă a- 
mintirea unei existențe sub o altă formă ?... 

„Să fii, — să fii. Aceasta dorești, iar nu să rămâi ceea-ce ești. 
Sa rămâi ceea-ce ești, aceasta ar fi o dorință absurdă, cu neputinţă de 
împlinit, căci nu rămâne nimic ceea-ce este; dar să fii! 

| La ce şi-or fi frământând oamenii mintea cu lucruri. d'aces- 
tea?... O, prietenul meu de demult, care acuma ai putea să dai un 
răspuns hotărât la întrebările acestea, de ce taci iarăș?... larăş ești 
altul, şi niciodată nu vom mai fi aceiaşi cari am fost odată?... 


i ION GORUN 

Eroii pe cari îi cunoaștem... 


O aprinsă polemică gazetărească a intervenit zilele trecute între 
di Marghiloman și fraţii Honigman, pe tema atitudinei din timpul 
răsboiului a unuia și a celorlalți. Am urmărit, trebuie să mărturisim, 
cu o vie încordare și cu un netăgăduit interes acest duel politic, în 
care dl. Al. Marghiloman se înfățișa în arenă cu toate desavantajele 
atitudinei sale germanofile de pe vremuri, pe când fraţii Honig- 
man se prezintau cu tot nimbul pe care li Pa. creat prezenţa lor printre 
foştii salariaţi ai legaţiei ruseşti din Capitală. In asemenea condițiuni, 
era fatal ca victoria să rămână de partea fraților Honigman. Și aşa s'a 
și întâmplat; dl Al. Marghiloman a fost răpus. i 

E o justă satisfacţie, pe seama celor cari au luptat și s'au jertfit 
pentru ideea unităței noastre naționale; și pe urmă, e foarte bine ca 
această satisfacţie (ori cât ar ft de tardivă) să sosească prin di Albert | 
Honigman. lată unul care a stat, totdeauna, în linia cea dintâi. 

Ar trebui să ne simţim fericiți, că avem printre noi şi eroi pe 
cari îi cunoaștem; e o complectare a cultului pentru eroul necunoscut. 
Aceasta din urmă își doarme somnul său de veci sub ocrotirea unui 
glorios anonimat; ceilalţi, sunt totdeauna de față, gata să culeagă laurii 
bravelor lor isprăvi. Parcă ei au smuls România din neutralitate, cu vifo- 
roasa prăvălire a convingerilor lor scrise şi vorbite, au pătruns mai 
întâi în Ardeal, au scăpat ca prin minune la Turtucaia, au rezistat 
în Carpaţi şi au învins la Mărășești. 

Câţi sunt ceilalți, rămași în umbra cimitirelor, pe cari glia recu- 
noscătoare, învăluindu-i pe toți în aceeaș cuprinzătoare dragoste de 
mamă, îi leagănă la sânul ei și-le alintă somnul lor veșnic?... Cine 
le mai știe de urmă? Numele lor înscris pe două braţe de cruce, a 
fost șters de mult de apa ploilor și de arşița soarelui. Puzderie de 
flăcăi voinici au căzut de-alungul hotarelor sfărâmate, și oasele lor 
albe odihnesc neștiute pe vârfurile aspre ale munţilor și în albia la- 
comă a văilor. Sunt mulţi, nespus de mulți, și din jertfa supremă a 
tuturor a răsărit minunea pe care atâţi o batjocoresc astăzi: România 
întregită. 

Atâtea sacrificii, nu se cădea să rămână irosite, nerevendicate de 
nimeni. E un capital preţios, pe care frații Honigman sau grăbit 

din prima zi să-l exploateze, în calitatea lor de reprezentanți legitimi ai 
românismului integral.  Vrednicii directori ai Luptei au luat în 
antrepriză naționalismul, așa după cum d. lacob Rozenthal a pus pe 
acțiuni democraţia. Rolurile 'sunt împărțite, ca să nu se supere nimeni.! 
O, naționalismul vibrant, radical şi tradiționalist al dlui Albert 
Honigman £.. Ce sursă inepuizabilă de glorie și de venituri. Incepând 
din ziua declarărei războiului european, și până la adunarea dela 
Alba-lulia, activitatea eminentului luptător e un șir strălucitor de mari 
acte de abnegaţie. Urma lor a fost găsită mai acum câtva timp, când 
indiscretul guvern al Sovietelor a publicat documentele găsite la mi- 
nisterul de externe din Petrograd. Lumea românească nu se pricepuse 
să-și explice, de unde acumulase dl. Emil Honigman atât spirit ră- 
sboinic, atâta dragoste pentru fraţii din Ardeal şi atâta simţire patrio- 
tică. Explicaţia au dat-o, simplu, câteva registre de contabilitate, unde 
toate aceste preţioase calităţi erau cântărite în ruble Romanow. (Pe 
vremea aceea, valuta rusească merita încă o atenţie deosebită.) Dacă 
d. Albert Honigman ar fi fost un trădător de ţară, ar fi fost găsit pe 
lista Guenther, ca colegul său dl. Brănişteanu, și ar îi susținut ne- 
voia imperioasă de a declara răsboi Rusiei, și de a lua Basarabia... 
Dar nu, dl. Emil Honigman na primit acest târg rușinos. El voia 
Ardealul, îl dorea cu patimă, nu putea să trăiască fără el, şi de a- 
ceea na primit banii lui von dem Busche: i-a prefarat pe aceia ai 
lui Poklewski—koziel. 
i E adevărat că după declararea războiului, frații Honigman s'au 
eclipsat. Ei îşi făcuseră datoria, şi aşteptau fructul ostenelelor lor. Nu 
i-am întâlnit deci, nici la Oituz, nici la Mărășești, nici la lași. Au 
dispărut, parcă i-ar fi înghiţit pământul. Unde erau pe vremea aceea? 
Ce făceau? Ce contribuţie aduceau pentru isbânda pe care, desigur, 
o doreau? Nu ştie nimeni... Abia întrun târziu, au apărut eroii noștri, 
la Paris, cu o foarte numeroasă familie având tot felul de ramificații, — 
dar numai atunci, când a fost nevoie de „serviciile“ lor, și când aceste 
incomparabile servicii au putut fi remunerate omenește. 


E 
* * 


- Astăzi, se înțelege, toate aceste au trecut. Și frații Honigman 
îşi revendică, ţanțoși și gravi, bucata lor de recunoştiință din partea 
naţiunei, pretind cu tot dinadinsul să fie consacrați ca făuritori ai 
României moderne şi se îmbulzesc la toate colţurile să schimbe în 
monedă curentă sângele vărsat pe câmpul de război. 
Sunt mercenarii gloriei, închinaţi-vă în faţa lor... 
MOISE NICOARĂ 


Lă 

Nouile ținuturi și problema școlară 


— Studiile d-lor Eusebiu Popovici (Bucovina), Oct. Prie (Ardeal), 
N. Popovschi (Basarabia) — 


Indată după declararea războiului mondial, lumea intelectuală ro- 
mânească, indiferent de statul în care se găsia, a început contemplarea 
problemelor noui cari se iviau în legătură cu idealul de mult așteptat și 
atunci întrezărit al unirii tuturor. Odată unirea făcută, studiul acelor 
probleme a continuat cu stăruință și mai mare și continuă încă, spre 
binele şi spre cinstea noastră. Intelectualitatea românească din nouile 
ţinuturi sa afirmat, din acest punct de vedere, cu prisosinţă. 

In cadrul preocupărilor generale, problema şcolară a ocupat un 
loc de frunte şi numeroase studii, conferințe, articole, discuțiuni au avut 
și au mereu loc, în scopul de a așeza învățământul pe temeliile noi 
ale noului Stat. Printre acestea sau remarcat studiile d-lor: Eusebiu 
Popovici, profesor secundar în Bucovina și fost vice-prezident al Ca- 
merei deputaţilor în anii 1920 și 1921, Oct. Prie, profesor la Acade- 
mia Comercială din Cluj, fost secretar-general al învățământului din 
Ardeal în aceeaş vreme și N. Popovschi, profesor secundar la Chișinău 
şi fost director al învățământului secundar din Basarabia în anii 1918— 
1920, tocmai în vremea naţionalizării învățământului de acolo. 

Di Eusebie Popovici vrea ca prin învățământ „să se deschidă 
cale largă pentru înaintarea celor vrednici și capabii“, şi stabileşte 
dela început o deosebire interesantă între organizarea învățământului 
din streinătate și aceea dela noi. In streinătate rolul principal l-a ju- 
cat şi-l joacă tradițiunea şi mai puţin concepțiile pedagogice. La noi, 
lipsind o tradiţiune puternică, am putea mai ușor aplica anume con- 
cepții pedagogice. După d-sa „omul trebue crescut şi format înainte 
de toate pentru vieață“, deci acesta trebue să fie scopul principal al 
învățământului. Cât priveşte egalitatea în fața învățăturii, d-sa o înţe- 
lege” nu în sensul ca toți să facă aceeaș şcoală, ci ca oricine să aibă 
dreptul egal de a-și putea desvoltă forțele intelectuale în măsura în 
çare le posedă. Capacitatea copilului trebue cercetată nu numai după 
gradul ei, ci şi după felul ei. 

Judecată astiel, se constată că până la zece ani, capacitatea copii- 
lor este de grade diferite, dar de un singur fel, și anume eminamente 
practică. Dela zece ani înainte însă se constată șase feluri de capacități 
` sau de tipuri de inteligență: Inteligența linguistică-istorică ; 
matematică şi ştiinţifică; tehnică;  economică-comercială; ar- 
tistică; socială, Aşa fiind, până la zece ani, vom face un singur fel 

de școală, chiar și pentru fete. Dela zece ani în sus, vom face şase fe- 
luri de şcoli, după cele șase feluri de tipuri întelectuale. Cum însă e cu 
neputinţă cu toți copiii noștri să stea în şcoli până la 21 de ani, îi 
vom obliga să stea cel puțin opt ani. Şcoala primară va fi deci de 'opt 
ani, comuni până în clasele IIl-a—IV-a și diferenţiați după tipurile in- 
telectuale de mai sus dela clasa IV-a în sus. 

In cele şase feluri de școli, după cele șase feluri de tipuri, intelectuale, 
nu se va intra cu acelaș număr de ani de școală primară. Aşa, de 
pildă, în primul fel de școală, care ar fi liceul clasic, convenind tipu- 
lui intelectual linguistic-istoric, se va intra cu trei clase primare, liceul 
ținând opt ani. Intral Ill-lea fel de școală, care ar fi liceul tehnic, con- 
venind tipului intelectual tehnic, se va intra cu şase clase primare, liceul 
ținând în cazul acesta numai cinci ani, etc., etc. Foarte mult temeiu pune 
d-sa pe școlile de felul al V-lea (artistice) şi al VI-lea (sociale). Vii- 
torii artişti sunt la noi cu totul lipsiți de cultură generală și specială, 
tocmai pentrucă nu sunt nicăieri pregătiți din punctul acesta de ve- 
dere. Prin școli de felul al VI lea, școli sociale, di E. Popovici înţe- 
lege şcoli de felul cel zise la noi „normale“. D-sa ar vrea ca viitorii 
educatori ai naţiunii să aibă o pregătire serioasă în școli de impor- 
tanța celurlalte feluri de liceie şi cu putinţa perfecționării î în Academii 
pedagogice, alipite Universităţilor, academii cari ar înlocui actualele 
Seminarii pedagogice, universitare, unde astăzi este oprită intrarea. 
învăţătorilor. Nu putem încheia aceeastă succintă expunere a concep- 
ției autorului despre organizarea şcoalei noastre primare și secundare, 
decât cu propria sa încheiere: „In evoluțiunea noastră socială se re- 
simte tot mai insistent o pornire. nepotolită spre democratizarea vieții 
publice în toate ramurile sale. Inceputul e chemat să-l facă învăţă- 
mântul prin democratizarea sa, ceeace vrea să zică, prin răspândirea 
şi adâncirea unei culturi cu adevărat naţionale în păturile cele mai 
largi ale poporului“. i 
* k xo ë s 

Studiul dlui Octavian Prie atacă chestiunea şcolelor confesionale 
și minoritare, chestiune care stă în calea rezolvării problemei celet 
mari a învățământului. Până Hu se rezolvă prima, în zadar ne sbatem 
cu a doua. DI Prie Stabileşte dela început că această chestiune este 
mai mult a minorităţilor decât a confesiunilor și numai punându-se 
chestiunea astfel şi din partea statului şi dintra minorităților se va 
putea rezolva. O altă piedică în rezolvarea chestiunii este refuzul par- 
tidelor noastre politice de a adopta o soluțiune unică, după cum mi- 
norităţile au adoptat una a lor, a tuturor minorităţilor. Și în sfârşit, 
mai e gravă și atitudinea confesiunilor românești în chestiunea acea- 
sta. Deși opiniunea publică românească, deși congresele învățătoreşti 
româneşti au cerut statificarea școlilor confesionale românești, totuşi 
fruntașii bisericii noastre din Ardeal se opun, din motive pe cari dl 
Prie le rezumă tocmai pentru a prezenta chestiunea complet. 

Importanţa problemei reiese dela început prin edificatoarea sta- 
tistică a şcolilor din Ardeal. 

Grădini de copii: 220 de stat, 78 comunale, 37 confesionale, to- 
tal 335. După limba de predare: "223 româneşti, ungureşti 70, ger- 
mane 39, sârbești 1, israelite 2, total 335. 

Școli primare: 1420 de stat, 418 comunale, 3440 confesionale 
total 5318. După limba de predare : 3963 românești, 889 ungurești, 
370 germane, 96 în alte limbi, total 5318. 

Școli civile sau medii : 54 de stat, 10 comunale, 85. confesionale, 

total 149. După limba de predare: 48 româneşti și, 101 ungurești şi 
germane, total 149. 
Liceie: 37 de stat, 43 confesionale, 2 comunale, 1 fundaţional, 
total 83. După limba de. predare : 36 românești, 5 mixte (româno- -ma- 
ghiare), 10 germane, 32 maghiare (dintre acestea unul este israelit- 
maghiar). 

Scoli de arte şi meserii numai de stat, în număr de 11. După . 
limba de predare şunt mixte (româno- maghiare). 

Scoli comerciale și de ucenici: 15 de stat, 126 confesionale, 2 
societare, total 143. După limba de predare, 15 românești, 128 mixte, 
total 143. 

Școli superioare de comerț: 16 de stat, 14 confesionale, total 30. 
După limba de predarei 8 românești, 22 ungurești şi germane, total 30. 

Școli normale: 10 de stat, 28 confesionale, total 38. După limba 
de predare: 21 româneşti, 17 ungurești şi germane. 

Această statistică dovedeşte oricui că, deşi elementul românesc 
a fost totdeauna în majoritate “peste munți, şcoli a. avut mai puţine 
decât ungurii și saşii, iar aceștia au avut prea multe școli față de 
populaţiunea şcolară ungurească și săsească. De ce? Pentru maghia- 
rizarea românilor. S'ar putea oare păstră și astăzi această proporţie? 
Să. continue statul român politica de maghiarizare a elementului ro- 
mânesc, menținând numărul de şcoli confesionale streine și subvenţio- 
nându-le? Dar cine poate sta' de vorbă pe o astfel de chestiune ? 

DI Oct. Prie cercetează şi din punct de vedere legal chestiunea, 
deși nu înțeleg ce pref putem pune în statul român pe legi de ma- 
_ghiarizare dintr'un stat, căzut tocmai din cauza unor astfel de proce- 
< deuri. D-sa stabileşte că până la 1893, şcolile confesionale nu primiau 
în statul ungar nici-o subvențiune dela stat. La acea dată, statul a 
stabilit un minimum de leafă pentru învățători și a obligat confesiu- 
nile să plătească și ele aceeaș leafă. In caz când Sar dovedi că mau 
mijloace, va completa statul, dacă poate. Această completare se făcea 
fără condițiunii. In 1907, prin celebra lege a lui Apponyi, Sau fixat 
condițiuni, condițiuni grele, și anume maghiarizarea încetul cu încetul 
a școlilor respective. Rezultă deci, după legislaţia maghiară 1. că sta- 
tul poate subvenționa şcolile confesionale, dar.nu e obligat, 2. că are 
drept să pună condițiuni, în caz când acordă subvențiunea. „Se poate 
zice cu drept cuvânt“ — spune textual autorul — „că abstrăgând dela 
unele drepturi de ordin material, lăsate confesiunilor, întreaga instruc- 
iune din fosta Ungarie a fost la discreția ministerului de instrucțiune, 
care prin interpretarea dreptului de control și supraveghere a ajuns 
de fapt singurul șef al învățământului, indiferent de numărul covârși- 

tor al școlilor confesionale şi comunale” (ziaru! /ndreptarea, 29 Iulie, 
1922). Statul român wa aplicat minorităților politica școlară a statului 
ungar. Ceva mai mult, a înființat şcoli de stat pentru minorități. In 
acest caz ce rost mai are subvenţionarea ? Astfel ajunge d-sa la parta 
V-a a studiului său: „Principiul subvenţionării este inadmisibil“. 


* * 
* 


Al treilea studiu, care merită atențiunea şi prin el însuși și prin 
aceea că ne vine din Basarabia, este o conferinţă ţinută în secţiunea 
Chișinău a Asociaţiei corpului didactic din Basarabia, de către dl V. 
Popovschi. Se studiază chestiunea descentralizării învățământului. Acea- 
sta ar fi, după conferențiar, de două feluri: biurocratică și democratică. 
Cea dintâi ar însemna stabilirea unor autorităţi mai mici decât cea 
centrală în diferitele părţi ale ţării și decongestionarea autorităţii cen- 
trale de atâtea lucrări cari o înăbușe. Cea de a doua, desconcentra- 
lizarea democratică, ar fi conlucrarea societăţii cu. şcoala la educarea 
tinerimii. Ceeace se chiamă în vechiul regat „conlucrarea familiei cu 
şcoala“, cam aceasta, dar mai larg încă, înțelege autorul prin descen- 
tralizarea democratică. Deşi profesor, d-sa recunoaşte. că profesorii, 
prin ocupaţiunea lor, devin exclusivișşti, nu văd toate părțile problemei 
şi e deci nevoie să fie completaţi, în conducerea școalei. de alte ele- 
mente, luate din mijlocul societății, prin alegere. D-sa merge atât de 
departe, încât admite ca chiar în locuri înalte din administrația șco- 
lară, ca în aceea de director regional de pildă, să poată ajunge per- 
soane în afară de învățământ, dacă au dat dovezi că-le plac chestiunile 
școlare, și că se interesează de aproape de ele. 

Reamintesc autorului o vorbă celebră a marelui nostru orator, 
AL Lahovari: „Suntem prea departe în lumea ideilor și prea înapoiați 
în lumea faptelor”. E foarte bună propunerea d-sale, dar în lumea 
faptelor n'am ajuns încă nici la descentralizarea biurocratică. Chine- 
_zismul vechiului Regat în materie de administraţie şcolară sa întins 
acum în toată România cea nouă. 


* k 
x% 


N'am relevat aci decât o parte mică din ideile noi aduse de in- 
telectualitatea românească din noile ţinuturi în legătură cu problema 
școlară, care și. ea, la rândul ei, e o parte mică din problema socială 
la care, de asemeni, intelectualitatea noilor ţinuturi a contribuit şi 
contribue încă sub ochii noştri. Reiese limpede că problema socială 
privită sub punctele noi de vedere ivite în Ardeal, în Basarabia, 
ori în Bucovina, capătă dintro dată alt aspect şi soluțiunile ei apar 
mai lesnicioase și mai aproape de adevăr. E acelaş caz cu întreaga 
problemă socială. Nu o vom rezolvi din vechiul Regat, numai cu oa- 
menii de acolo. Și tocmai fiindcă nu înțelegem lucrul acesta și mai 
ales nu trecem la înfăptuirea lui, tocmai deaceea, ne merge rău. Cu 
atâţia intelectuali câți se selecționau în micul Regat dinaintea războ- 
iului nu putem conduce marele Regat pe care ni l-a dat isbânada azi. 

PETRE V. HANES 

Cronica politică 


„Mica. Inţelegere“ la Sinaia 


După cum era de prevăzut, conferinţa dela Sinaia s'a încheiat cu un deplin 
acord asupra tuturor chestiunilor discutate. E o constatare mulțţumitoare în mijlo- 
cul unui ocean de îngrijorări externe. Imprejurările au voit ca cel mai sigur punct 
:archimedic al nouilor orânduieli sstatornicite de răsboi, să se închege tocmai aici, 
pe ruinele Austro-Ungariei, unde se concentrase cele mai serioase temeri ale diplo- 
maţiei occidentale. Nu numai că statele, create sau întregite din desfacerea mo- 
zaicului poliglot al Monarhiei habsburgice, au desmințit neîncrederea ridicată în 
faţa lor, dar graţie admirabilei. solidarităţi care le uneşte, ele au realizat o puter- 
alianță politică, în stare să păziască și să consolideze de-acum încolo liniştea 
intregei Europe centrale. Acţiunea de executare integrală a tratatelor de pace, stâri- 
jenită în Apus de [atâtea dificultăţi și atâtea neînțelegeri, găseşte în tovărășia 
perfectă dintre România, Jugoslavia și Cehoslovacia, o prețioasă . colaborare din 
partea unei forțe politice organizate. 

in cadrul acestor preocupări, conferința dela Sinaia a indicat rolul impor- 
tant pe care se pregăteşte să-l joace Mica Inţelegere în agitatul concert european. 
Astfel, deși reprezentanţii presei wau putut smulge informaţiuni amănunțite, se 
poate spune că una din cele mai însemnate chestiuni, aceea a' participărei la des- 
'Daterile. „Ligei Naţiunilor“ a fost rezolvată intro complectă armonie. Mica Inţele- 
gere se :va înfățişa acolo în armura solidă a unei unităţi de vedere,. oferind spec- 
tacolul îmbucurător, și în ultimul timp cam rar, al unui acord desăvârşit. 

Conferința dela Sinaia s'a oprit însă în primul rând, cum era şi firesc, asupra 
«chestiunilor cari interesează direct cele trei state. In ceeace privește acordarea 
unui împrumut Ungariei, s'au cerut toate garanţiile că sumele acordate nu vor fi 
întrebuințate pentru înarmări; e un avertisment dat guvernului dela ludapesta, 
care va trebui să înţeleagă răul serviciu pe care şi-l face, ocrotind pe subt ascuns 
cunoscutele organizații iredentiste de pe teritoriul său. Mica Inţelegere a ținut încă 
odată să afirme hotărârea ei neclintită de'a păzi, cu toată grija necesară, o res- 
pectare leală și rodnică a tratatului dela Trianon. Această firească atitudine de 
apărare nu exclude câtuși de puţin o fructoasă colaborare pentru reconstrucția eco- 
nomică a Europei centrale; şi fără îndoială, cel mai însemnat rezultat al confe- 
inţei dela Sinaia a fost această dovadă de înțelepciune pe care Mica Inţelegare 

a dat-o, arătându-se capabilă de a găsi soluţiuni practice pentru o asemenea di- 
ficila operă creatoare. Departe de a opune în fața Ungariei bariera vreunui resenti-— 
ment steril, Mica Inţelegere s'a declarat gata să-! vină în ajutor, cerând în chimb 
atât de puţin lucru: 'abandonarea definitivă a spiritului de aventură și revenirea. 
la realitatea prezentului. 

Au fost, in cursul celor două şedinţe a Micei Inţelegeri, şi oarecari deose- 
sebiri de păreri, în deosebi faţă de ridicarea ipotecei asupra bunurilor Ungariei. 
Delegatul iugoslav d. Nincici a prezintat de pildă unele obiecțiuni în această pri- 
vinţă, invocând nevoia de a se menţine o garanție pentru plata reparațiilor. Aci: 
d. Beneș a opus o soluţie intermediară, arătând că se poate impune Ungariei clauza 
obligatorie, ca din împrumutul obținut să înceapă a plăti o parte din despăgubirile: 
ce datorește. 

E interesant de văzut, răsunetul pe care îl vor avea la Budapesta rezoluțiile 
dela Sinaia. Ungaria a cerut zadarnic la Paris un ajutor financiar. Contele Bethlen 
s'a întors fără niciun rezultat. De-atunci încă, s'au găsit câteva glasuri cari aw 
indrumat guvernul maghiar spre Mica Înţelegere. lată acum, că aceasta se arată. 
dispusă să intindă v mână leală pentru a scăpa Ungaria dela o riina economică. 


sigură. 
Va fi înțeles acest gest? | 
* s $ . 

Lărgirea cadrului Micei Ințelegeri nu s'a putut lua în discuție, din pricina 
diferendelor cari nfai desparte încă Iugoslavia des Grecia şi Cehoslovacia de Po- 
lonia. E o operă de reconciliere a unor interese de a doua mână, în; care mijlo- 
cirea României va avea de sigur o însemnătate decisivă, sortită să-i mărească şt 
mai mult prestigiul politic. 


Acesta este însă cuvântul viitorului. 
ION BALINT 

GAZETA RIMATA 


Descădlecarea peste Prut 


Văzând partidul național 

Că nici acasă in Ardeal 

Nu-i nicio treabă de făcut, 

Că din Teiuș pân'la lernut 
Sunt oameni aspri şi haini, 

Că nici măcar la Bādăcini 
Ghiulucă nu e ascultat 

Și Ghiula-baci nu-i respectat, — 
Că nimeni, ce să vă mai spui, 
Nu e profet în țara lui, 
Intrega sută s'a decis, 

Și hotărârea s'a transmis 
Dela Sătmar până ’n Banat,: 
Ca toți să plece imediat 

Din Micăsasa, din Șimleu, 
„Peste Pașcani, la Chișineu“, 


Acolo-au fost întâmpinați 
Sărbătoriți, ovaționaţi, 

De două zeci şi cinci de fraţi 
Basarabeni (cam perciunați) 
Tot veri, nepoți, bunici, cumnafi, 
Cu Honigman și alți confrați... 


Partidul a avut succes 

Din prima zi, bine 'nţeles, 

Și lon Lupaș, și Sâmpălean, 
Dar mai cu seamă popa Man! 
Căci Rabinul când la văzut 
Duios în brațe i-a căzut, 

L'a sărutat prelung pe bot. 

Și amintindu-și de nepot 

(De Fagure) i-a spus gentil: 
— „Vai, știi cum semeni cu Emil!“ 


Acolo, toți s'au pricopsit 

Și câte-o slujbă și-au găsit. 
Maniu la Reni, ca orator, 
E advocat la Consistor, 
Dobrescu, sus lângă Halici, 
E mare şef de bolșevici, 
(Atâtea curse i-au întins 
Dar pân'acuma nu tau prins) 
Boilă, te miri cum, e iar 
Profesor universitar ; 
Studiază și predă, judul, 
Alimentarea la Cahul. 
Rotund şi galeș, Ciceo Pop 
In Ackerman e episcop 

A fost ales conducător 

Al sectei bugornililor, 
Voivodul : Vaida, elegant -. 
E astăzi medicul curant 

Al băilor dela Budache, . 
Și are clientelă, „frache !* 


Dar cel mai bine a ajuns 

. Tot Sever Dan. căci œ fost uns 

Cu mare jast, la Vălcâuţi, — 

Și-i staroste la Găgăuţi.: | 
IVAN TURBINCĂ 

INSEMNĂRI 


Prefecţii ambulanți. Nu se poate 
spune că guvernul actual n'a adoptat 
o concepţie originală în administrarea 
provinciilor alipite. In deosebi, în 
ceeace privește Ardealul, s'a ajuns la 
o reţetă admirabilă, la sistemul preiec- 
țillor ambulanți. Ei se recrutează dintre 


inspectorii administrativi, sunt nu- 


miți „prin delegaţie“, preferindu-se cei 
cari nu cunosc decât din auzite stările 
de aici, şi sunt schimbaţi cât se poate 
de des dintr'un judeţ într'altul, ca au 
cumva să se obişnuiască la un loc. 
„Monitorul Oficial“ publică în fiecare 
săptămână lista deplasărilor. Unii 
pleacă, alții vin... Sunt prefecții cu 
geamantul totdeauna făcut, sunt pre- 
fecții totdeauna călători, sunt prefecţii 
fantomă. leri la Maramureș azi la Bra- 
șoY, mâine în Bihor, — ca de pildă 
sărmanul di Victor Hodor, — nesta- 
tornicii reprezentanţi ai puterei execu- 
tive abia se deprind cu reședința unde 
au fost trimişi, abia încep să descurce 
geografia plășilor din judeţ şi sunt din 
nou porniţi la drum, în ală parte. Era 
odată un cântec: 
Azi aici, mâine 'n Focșani... 

E cântecul prefecţilor liberali din 

provinciile alipite. 


O subvenție bine meritată. — 
Ne-am mirat odată, în aceste pagini, 
aflând că generozitatea guvernamentală 

a acordat revistei „Cele trei Crușuriy 
dela Oradea Mare o subvenție de o 
Sută de mii lei. Eram chiar cât pe-aici 
să 'protestăm cu indignare, neînţele- 
gând rolul cultural pe care poate să-l 
joace, la graniţa Ardealului spre Un- 
garia, un fost colonel de artilerie. 
Retractăm însă, acum, toate nedume- 
ririle şi toate atacurile: Pater peccavi... 

Intradevăr, o gazetă din Satu Mare 
ne-a adus ştirea că in zilele de 28 și 
29 lulie au avut loc acolo mari serbări 
organizate de excelenta publicație din 
Bihor. lată, ne-am zis, o laudabilă o- 
peră de propagandă naţională intrep- 
rinsă într'o regiune în care maghiari- 
zarea făcuse cândva atâtea ravagii. Am 
admirat și programul artistic. N'am zărit 
niciun nume românesc. O mică scăpare 
din vedere. In schimb lumea a putut să ad- 
mirela Satu-Mare pe„cei mai mari artişti 
dela Opera din Budapesta“ (cum zice 
afișul) pe Kirmay llona şi tenorul liric 
Vaida Laszlo, în vreme ce domnișoara 
Kaldor Borişca, prima balerină dela 
Opera din Budapesta, a executat dan- 
suri clasice... 

A fost, probabil, un mare triumf al 
culturei române,cu ajutorul primei bale- 
rine și al tenorului liric maghiar. lată 
pentru-ce ne cerem scuze față.de revista 
„Cele trei Crişuri“, iar dlui ministru 
de Instrucție îi zicem: — „Intr'adevăr, 
o subvenție binemeritată !“ i 


© BCUCIuj 


Farsa naționalizării. Un prieten 
binevoitor ne trimite, ca titlu de do- 
cument, scrisoarea pe care au adresat-o 


zilele trecute fabricei „Renner“ din. 


Cluj, funcţionarii români dela această 
instituţie. Numărul total al acestera este 
de nouă. Acești nouă funcţionari români 
dela fabrica Renner“ din Cluj şi-au 
prezintat demisiile lor motivând că: 

direcţiunea tabricei refuză sistematic 
să angajeze funcţionari români; 

în schimb, aduce elemente străine 
de peste hotare în funcțiuni pur admi- 
nistrative, care ar putea fi incredinţate 
foarte bine'unor elemente din ţară; 

în întreaga: fabrică nu e angajat nici 
un ingineri'şi niciun conducător tehnic 
român ; 

nlciua singur român ma fost trimis 
de către fabrică în străinătate, pentru 
perfecționare, ci numai funcţionari de 
altă naționatitate; 

sporurile de salariu, ajutoarele bă- 
nești şi toate celelalte avantaje mate- 
riale se dau exclusiv funcționarilor de 
altă naţionalitate decât cea română. 

Până aici, nemulțumirile funcționa- 
rilor români dela fabrica 
Aceasta poate să fie mulțumită, că acum 
nu mai are decât funcționari străini. 


Naţionalizarea s'a terminat cu bine, fe- 


licitările noastre... 


Nu ştim dacă cetitorii îşi aduc aminte : 


că d. Alexandru Vaida, fostul preșe- 
dinte al Consiliului, figurează cu cinste 


şi demnitate şi în consiliul cestălalt, de. 


administraţie, al fabricei „Renner“. De- 


sigur, mulțumită străduințelor sale sa” 


inregistrat acest frumos rezultat. Dar, 
modest ca totdeauna, d. Vaida nu vrea 
să facă prea multă gălăgie în i 
numelui său. 


O mică neînțelegere a isbucnit deo- 
dată între „Patria“ şi protectorii săi 
dela București pe chestiunea interzice- 
ret congresului studențesc. Gazeta din 
Cluj a partidului național se ridică îm- 


„Renner“. - 





"potriva măsurei (întradevăr absurdă) 
a guvernului, 


"numind-o arbitrară 
şi scandaloasă. „In istoria democraţiei 
române“, adaugă sentenţios cade o- 
bicei d. I. Agârbiceanu, „interzicerea 
congresului va rămâne ca un “docu- 
ment mai mult al unei -guvernări de 
teroare şi bun plac.“ 

„Adevărul“ nu este insă de aceeaș 
părere. D. Iacob Rozenthal laudă hotă- 
rârea Consiliului de miniștri, isvorâtă 


din necesitatea de a împiedeca „opera 


anarhică“ pe care studenţimea o pre- 
gătea.la Cluj, şi strigă în gura mare 


__că „antisemiţii puneau la cale o mare 


manifestaţie menită a fi începutul unor 
mari agitaţii anti-evreieşti“. 

Pentru prima oară, „Patria“ şi Adevă- 
rul“ nu sunt de aceeaș părere. Bănuim 
însă că d. Iacob, .Rozentha!l îl va con- 
vinge pe d. lon Agârbiceânu că a gre- 
şit, şi lucrurile vor reintra în normal. 
Ce Dumnezeu, nu se strică pentru atâta 


` lucru, O duioasă prietenie sentimentală: 


şi o veche tovărăşie de principii!.. 


„Părintele  corespondenţților de 
ziare.“ Acesta este cel mai nou titlu, 
pe care i Pau acordat dlui lacob Ro- 
zenthal, fericitul proprietar al „Adevă- 


i rului“ şi „Dimineţei“, corespondenții din 


provincie ai celor două ziare. Distinşii 


"colaboratori din Herţa, din Silistra şi 


din Mizil ai dlui Iacob Rozenthal s'au 
strâns intrun mare congres la Râm- 


„nicul Sărat şi de-acolo sau gândit să 
trimeată o sinceră telegramă omagială 


(cu tarif redus, pentru presă) adora- 
tului lor patron din strada Sărindar. 
Acordul s'a încheiat definitiv, demni- 
tatea presei a fost: salvată, isbânda 
democraţiei e pe deplin garântată. Toţi 
negustorii de mărunţișuri, tofi ucenicii 
de zarafi, toți micii funcționari comer- 
ciali, în schimbul unei retribuţiuni cari 
se ridică până la o sută de lei pe lună 
plus dreptul de a „operá“ în urbea res- 


pectivă, s'au angajat în legiunile „Ade- 

vărului“ şi „Dimineţei“ şi au jurat cre- 
dinţă veşnică dlui lacob Rozenthal. 


Să trăiască deci alianţa Griinspan-. 


Rozenthai, şi să fie intrun ceas bun! 


Revistele pornografice. Au invadat 
dela o vreme, obrasnice şi pocite, la toa- 
te chioșcurile vânzăturilor de ziare. Pu- 
blicaţii obscene, cari fac apel la cele 
mai josnice porniri ale slăbiciunilor 0- 
meneşti, asaltând cu o perversă pre- 
dilecție sufletul tineretului. O aşa zisă 
„literatură picantă“, care mare nici cel 
puțin scuza spiritului, şi o ploaie de 
gravuri imunde, cari mau de-aface 
câtuş de puţin cu arta. Cele mai multe 
vin, firește, din Capitală, şi sunt ex- 
puse pe toate drumurile, ca 0 provo- 


care continuă din partea desfrâului şi | 


al răului gust. 

Odată, autoritățile au avut o mişcare 
energică. Au confiscat câteva aseme- 
nea tipărituri, iar editorii lor au fost 
daţi in judecată. Şampionii „anumitei 
prese“ au sărit ca arşi, țipând că se 
loveşte încă odată în libertatea scrisului. 
Noi insă, cari nu putem să confundăm 
libertatea cu libertinajul, nu. ne vom 
alarma nici chiar dacă autorii scandaloa- 


selor atentate la bunele moravuri vor fè 
puşi puţin la răcoare. i 
Să fie oare privilegiați, numai 
pentrucă s'au folosit de blestemata 
născocire a blândului Gutenberg? 


Glasul minorităților. Din Lugoj 
ne-au sosit câte-va numere dintr'o- 
nouă publicaţie periodică, intitulată 
„Glasul minorităților“ „având scopul de a 
reprezenta tendinţa de adaptare la sta- 
tul român a maghiarilor din Transil- 
vania şi Banat. Gazeta se prezintă in 
cadrul unei merituoase seriozităţi de 
gândire şi, ceeace e mai laudabil încă, 
lasă în urma ei o uşurătoare impresie 
de sinceritate. Inregistrâm deci cu sim- 
patie apariția noului nostru confrate. 
Faptul că e scris în româneşte dove- 
deşte mai limpede tendinţa de apro- 
piere. E ca un inceput de amicală con- 
vorbire.. Apreciind avantajele. de a fi 
pricepuți întrun cerc cât mai larg, fon-- 
datorii „Glasului minorităților“ s'au 
gândit să folosească limba țării, ai că- 
rei buni cetățeni vor să fie. Nădăjduim 
că gestul va fi inţeles şi işi va da re- 
pede roadele aşteptate. 

